TATA2
టాటా మోటార్స్‌ మైక్రోసాప్ట్‌ టైఅప్‌
ముంబై: డ్రైవింగ్‌లో మరింతగా ఆధునీకరణ మార్పులు సవరణలు తెచ్చేందుకు వీలుగా టాటా మోటార్స్‌, మైక్రోసాప్ట్‌ ఇంక్‌ సాంకేతికపరమైన డీల్‌ కుదుర్చుకున్నాయి. ఈ రెండు సంస్థలు సంయుక్తంగా కార్ల యజమానులకు కొత్త సాంకేతిక ఒరవడులతో కూడిన శిక్షణ ఇస్తాయి. మొదట వాహనం ఆధునీకరించిన డ్రైవింగ్‌ అనుభవాలను వివరిస్తుందని, జెనీవా ఇంటర్నేషనల్‌ మోటార్‌షోలో వచ్చేనెల ఏడవ తేదీ ఈ వాహనాన్ని ప్రదర్శిస్తు న్నట్లు రెండు సంస్థలు వెల్లడించాయి.
ఇంటర్నెట్‌ఆఫ్‌ థింగ్స్‌ వినియోగం, ఆర్టిఫిషియల్‌ ఇంటిలిజెన్స్‌, యంత్రాలపై శిక్షణ సాంకేతిక పరిజ్ఞానం వంటివి కార్లయజమానులకు మరింత అవగాహన పెంపొందిస్తాయి. ఈ రెండు సంస్థలు సంయుక్తంగా కార్ల యజమానులకు ఎంతో ప్రయోజనం కలిగిస్తాయని మైక్రో సాప్ట్‌ ఇండియా అధ్యక్షుడు అనంత్‌ మహేశ్వరి వెల్లడించారు. టాటామోటార్స్‌ సిఇఒ గ్యూఎంటర్‌ బట్‌షెక్‌ మాట్లాడుతూ ఈ రెండు సంస్థల మధ్య టైఅప్‌ కొత్త రాబడుల అవకాశాలు కల్పిస్తుందని కార్ల యజమానులకు విలువలు జోడించిన సేవలందించేందుకు వీలు కలుగుతుందని వివరించారు. డిసెంబరు త్రైమాసికంలో టాటామోటార్స్‌ 96శాతం నికరలాభాలు తగ్గాయి. జెఎల్‌ఆర్‌ నుంచి కూడా భారీ నష్టాలను చవిచూసింది. టాటా ఇందుకోసం టెక్నాలజీ భాగస్వామిగా మైక్రోసాప్ట్‌ను ఎంచుకుంది.